**Taba** (arabisk: طابا‎, *Ṭāba*) er en liten egyptisk by ved nordenden av Akababukten. Den mest benyttede grenseovergang mellom Egypt og Israel ligger ved Taba, og turistbyen Eilat i Israel ligger omtrent 6 kilometer unna. Taba er et hyppig feriested for egyptere og utenlandske turister, særlig de fra Israel på veg mot andre destinasjoner i Egypt, eller som en helgetur. Taba er den mest trafikkerte grenseovergangen mellom Egypt og Israel, og tiltrekker seg turister fra begge land. Den egyptiske turistbyen Sharm el-Sheikh ligger tre timers kjøring sør for Taba. Stedet er den nordligste feriested innenfor Egypts «Rødehavsriviera».

Historie
--------

Taba-krisen i 1906 begynte da sultan Abd-ul-Hamid II fra det osmanske rike besluttet å bygge en militærleir ved Taba. Storbritannia sendte et egyptisk kystvaktskip for å okkupere på nytt Naqb el Aqaba og Taba. Da de møtte en tyrkisk offiser som nektet dem tillatelse til å gå i land, gjorde den egyptiske styrken landgang på den nærliggende Faraos øy (eller Graiaøya, arabisk: Jazīrat Fira‘wn) isteden. Den britiske marinen sendte krigsskip inn i den østlige delen av Middelhavet og truet å ta bestemte øyer som tilhørte det osmanske rike. Sultanen gikk med å evakuere Tuba og den 13. mai 1906 kom både britene og osmanerne til en avtale om demarkere en formell grense. Demarkasjonslinje eller grenselinjen går omtrentlig rett fra Rafah i en sørøstlig retning til et punkt i Akababukten som ikke mer enn rundt 5 km fra Aqaba.

Taba var lokalisert på den egyptiske siden av våpenhvileavtalen i 1949. Under suezkrisen i 1956 ble den kortvarig okkupert av Israel, men gitt tilbake til Egypt da landet trakk seg tilbake i 1957. Israel okkuperte Sinaihalvøya på nytt etter seksdagerskrigen i 1967, og i ettertid ble det bygget et hotell med 400 rom i Taba. Som følge av jom kippur-krigen i 1973 da Israel og Egypt forhandlet om den nøyaktige posisjonen til grensen, hevdet Israel at Taba hadde vært på den osmanske siden av en grense som det hadde vært enighet om mellom det osmanske rike og britiske Egypt i 1906 og hadde derfor vært en feil i de to tidligere avtalene. Selv om det meste av Sinai ble levert tilbake til Egypt i 1982 som følge av fredsavtalen i 1979, var Taba den siste delen som ble offisielt levert tilbake. Etter en lang disputt ble saken overlevert til en internasjonal kommisjon bestående av en fra Israel, en fra Egypt og tre fra andre land. I 1988 bestemte kommisjonen i favør av Egypt, og Israel leverte Taba tilbake til Egypt i februar 1989.

Som en følge av denne avtalen fikk reisende tillatelse til krysse grensen fra Israel ved grensestasjonen Eilat–Taba, og besøke «Sinais kystområde Aqaba», som strekker seg fra Taba og ned til Sharm el-Sheikh og omfatter Nueiba (Nuweiba), Katarinaklosteret, og Dahab, med visum for 14 dager, noe som gjør Taba til et populært turistmål. Et feriested kalt Taba Heights ligger rundt 20 km sør for Taba. Det har flere store hoteller, og et betydelig område for dykking, både fridykking og dykking med flasker, eller få undervisning i dykking via mange PADI-kurs. Andre rekreasjonsfasiliteter er en ny ørkengolfbane.

Den 24. september 1995 ble Taba-avtalen (også kalt for Oslo 2-avtalen) signert av Israel og PLO i Taba.

Den 7. oktober 2004 ble hotellet Hilton Taba rammet av en bombe som drepte 34 mennesker, inkludert israelere, egyptere og russere. 24 dager senere konkluderte en undersøkelse av det egyptiske innenriksdepartementet at fem egyptiske gjerningsmennene hadde ikke mottatt noen ekstern hjelp, men fikk støtte fra beduiner på Sinaihalvøya.

I februar 2014 eksploderte en buss som skulle frakte turister til Katarinaklosteret i Taba kort før den skulle krysse grensen til Israel. Minst to fra Sør-Korea ble drept og 14 skadet i eksplosjonen som terrorister fikk skylden for.

Til tross for advarsler angående terrorisme økte turisme fra Israel til Taba i 2016 med mange reisende som ferierte ved de sørlige feriestedene ved Rødehavet.

Tabas beskyttende områder
-------------------------

Fjord Bay, et sjeldent parringsområde for hai har blitt bevart og er stengt for turister.
Lokalisert akkurat rett sørvest Taba er beskyttet område på 3590 km², inkludert geologiske formasjoner som grotter, en rekke av daler, og fjelloverganger. Det er også en del naturlige kilder i området. Stedet har 25 arter med pattedyr, 50 arter med sjeldne fugler, og 24 arter med krypdyr (reptiler).

Transport
---------

Ettersom Taba opprinnelig var kun en beduinlandsby var det aldri noen infrastruktur for transport. Først i 1972 bygget Israel en militær flyplass, lokalisert på et platå rundt 35 km fra Taba og som ble avmilitarisert med fredsavtalen i 1979. Den ble oppgradert og omdøpt til Taba internasjonale flyplass (IATA: TCP, ICAO: HETB), og håndterer nå et halvt dusin charterflygninger i uken fra Storbritannia, Belgia, Russland, Danmark, og Nederland. Mange turister kommer via grensestasjonen i Taba fra Eilat i Israel. En lystbåthavn har blitt bygget ved Taba Heights rundt 20 km sør for Tabe, og som jevnlig har fergetrafikk til Aqaba i Jordan, skjønt disse er begrenset til turister på organiserte turer.

Bilder fra Taba
---------------

* Grensestasjonen Egypt-Israel på TabaGrensestasjonen Egypt-Israel på Taba
* Grensestasjonen (desember 2010)Grensestasjonen (desember 2010)
* Taba sett fra rommetTaba sett fra rommet
* Saladins befestning på Faraos øySaladins befestning på Faraos øy
* Hilton hotell i TabaHilton hotell i Taba
* Feriehus ved TabaFeriehus ved Taba

Referanser
----------

1. ↑  CAPMAS, 1. juli 2016
2. ↑  «State Information Services - Your Gateway to Egypt - Taba», *Sis.gov.eg*
3. ↑  DK: *DK Eyewitness Travel Guide: Egypt*, DK Publishing; 2. februar 2016. ISBN 978-1-4654-5320-4, s. 334–.
4. ↑  «Reports of International Arbitral Awards — Codification Division Publications», *Legal.un.org*
5. ↑   Friedman, Thomas L. (23. september 1986): «The Talk of Taba; A Disputed Slice of Sinai is Taking It All In Stride», *The New York Times*. ISSN 0362-4331.
6. ↑   Signing of Agreement With Israel Turns Over Last of Sinai to Egypt, February 27, 1989, *New York Times*
7. ↑  «1995 Oslo Interim Agreement». Arkivert fra originalen 1. oktober 2015. Besøkt 18. september 2018.
8. ↑   «Death toll rises in Egypt blasts», *BBC News*. 9. oktober 2004.
9. ↑   «'No al-Qaeda hand' in Egypt bombs», *BBC News*. 1. november 2004.
10. ↑   «Sinai attacks: Deadly bombing hits Egypt tour bus», *BBC News*. 16. februar 2014.
11. ↑   «Bus bomb kills tourists», *New York Times*. 17. februar 2014.
12. ↑   Lifkin, Shimon B. (2. november 2016): «Israeli Tourism in Sinai Up Despite Terror Warnings», *Hamodia*.
13. ↑   Taba Protected Area of Egypt, *Tour Egypt*
14. ↑   «Taba», *Wikitravel*, inkluderer advarsler og begrensninger for turister
15. ↑   «Taba», *Taba Tourism Development Company*

Eksterne lenker
---------------

* Foto fra Taba Heights
* Taba på Google Earth

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |